De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 18 de juliol de 2017, ha aprovat la versió en occità, en varietat aranesa, de la Llei 7/2017, del 2 de juny, del règim de les seccions de crèdit de les cooperatives, aprovada pel Ple del Parlament en la sessió tinguda el dia 17 de maig de 2017 i publicada en el Butlletí Oficial del Parlament de Catalunya número 417, del 23 de maig de 2017, i en el Diari Oficial de la Generalitat de Catalunya número 7386, del 8 de juny de 2017, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 18 de juliol de 2017
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 18 de junhsèga de 2017, a aprovat era version en occitan, en varietat aranesa, dera Lei 7/2017, deth 2 de junh, deth regim des seccions de crèdit des cooperatives, aprovada peth Plen deth Parlament ena session aguda eth dia 17 de mai de 2017 e publicada en Butlletí Oficial del Parlament de Catalunya numèro 417, deth 23 de mai de 2017, e en Diari Oficial de la Generalitat de Catalunya numèro 7386, deth 8 de junh de 2017, eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Es seccions de crèdit gestionen era tresaureria des sòcis comuns e es sòcis collaboradors dera cooperativa, que proven des estauviaments des unitats familhaus des zònes ruraus a on son arraïtzades, amassa damb era tresaureria dera madeisha cooperativa, e tanben efectuen es pagaments e crubaments recorrenti.
Non poder compassar era exigibilitat des saldos creditors dera seccion de crèdit ath ritme de liquidacion ordenada des sòns actius e auer de besonh mès temps entà poder-les liquidar pòt generar un risc d'eventuaus insuficiéncies de liquiditat entà afrontar damb succès eth retorn d'aguesti saldos creditors as sòns sòcis titulars, ath delà deth risc de solvabilitat pera activitat dera cooperativa, en tot includir-i era madeisha seccion de crèdit.
En cassi recents, eth risc de liquiditat non s'a podut corbir, coma en passat, en tot recórrer as entitats bancàries.
Parallèlaments, s'an produsit accions coordinades de bona part deth conjunt de cooperatives damb seccion de crèdit entà palliar era manca de liquiditat enes cassi en qué i a agut risc de contagion.
Donques, ei imprescindible estructurar un nau esturment en mans des madeishes cooperatives damb seccion de crèdit que contribuïsque ath retorn des saldos creditors des seccions de crèdit as sòcis titulars, en tot dotar de temps ara cooperativa en reestructuracion entà poder liquidar de manèra ordenada es actius dera seccion de crèdit.
Atau madeish, entà facilitar aguesta reestructuracion s'abilitèc ua linha d'avals entà favorir era obtencion de finançament entà afrontar era devolucion des saldos creditors des seccions de crèdit des cooperatives agràries as sòcis titulars.
Dempús deth 2014, es pressupòsti dera Generalitat de Catalonha an recuelhut aguesta linha d'avals.
Era disposicion finau cincau dera Lei 12/2015 contiege un mandat en Govèrn per'mor que hè totes es accions de besonh entà adaptar era norma legau que regule eth foncionament des seccions de crèdit des cooperatives ara naua regulacion legau des cooperatives.
Se proïbís era existéncia d'unitats diferenciades laguens era cooperativa damb fins assimilables as establides per aguesta lei entàs seccions de crèdit.
As sòcis des cooperatives damb seccion de crèdit les ei aplicabla era Lei de cooperatives, damb es especificitats d'aguesta lei.
Es sòcis comuns des cooperatives ruraus que, as efèctes d'aguesta lei e dera norma que la desplegue, non complissen es requisits entà èster sòcis comuns en ua cooperativa de classa agrària son assimiladi coma sòcis collaboradors.
Son assimiladi coma sòcis comuns, as efèctes d'aguesta lei e dera norma que la desplegue, tostemp que non agen era condicion de sòci comun o sòci collaborador, es persones següentes:
a) Es membres dera comunitat familhau qu'agen ua relacion d'afinitat o de consanguinitat de prumèr grad damb es sòcis que complissen es requisits legaus entà auer era condicion de sòci comun en ua cooperativa agrària e qu'amien a tèrme ua activitat economica que ne depene o sigue afècte ara activitat economica d'aguesti sòcis.
c) Es persones jubilades que, enes tres darrèri ans de vida professionau activa, auien agut era condicion de sòci comun en ua cooperativa agrària.
Es cooperatives que creen o mantenguen ua seccion de crèdit, d'acòrd damb era regulacion d'aguesta lei, s'an d'inscríuer en ua seccion especiau deth Registre generau de cooperatives.
Eth conselh rector dera cooperativa a de nomentar un director generau o un gerent damb facultats especifiques sus era seccion de crèdit, entre es persones que complisquen es condicions de capacitat, preparacion tecnica sufisenta e experiéncia entà desvolopar es foncions pròpries deth cargue.
S'an d'establir per reglament es indicadors damb es quaus se determine aguesta suposicion e eth sòn regim d'aplicacion.
Operacions damb era cooperativa
Es cooperatives damb seccion de crèdit pòden invertir en activitats dera cooperativa enquia un limit maxim deth 50% des recorsi dera seccion de crèdit.
Er acòrd, que tanben a d'establir es interèssi que s'an d'imputar en favor dera seccion de crèdit, a de constar en acta.
Es recorsi dera seccion non se pòden aplicar ara creacion o finançament de societats o d'empreses era forma juridica des quaus non sigue era de cooperativa.
Demoren exemptades d'aguest impediment es societats agràries de transformacion e quinsevolh auta empresa d'economia sociau.
Sense prejudici de çò qu'establís er apartat 1, es cooperatives damb seccion de crèdit an limitat eth volum d'operacions de risc a un solet sòci comun o sòci collaborador, o a un grop de sòcis que pera sua especiau vinculacion mutuau constituïsquen ua unitat de risc.
Es cooperatives damb seccion de crèdit demoren exemptades dera instrumentacion a qué hè referéncia er apartat 1, s'atau ac decidís explicitament eth conselh rector entà cadun des finançaments autrejadi as sòcis comuns, tostemp qu'era operacion complisque es requisits següents:
Eth conselh rector dera cooperativa a de rénder compdes, deuant era assemblada generau, dera execucion efectuada des acòrds adoptadi en exercici anterior.
Era comunicacion de bona fe as autoritats supervisores competentes des hèts o es decisions a qué hè referéncia er apartat 1 non constituís incompliment deth déuer de secret establit pera norma d'auditoria de compdes, o de çò que pogue èster exigible contractuaument as auditors de compdes, ne implique cap tipe de responsabilitat entad aguesti.
Inspeccion e organs competents en matèria sancionadora
Era vulneracion des disposicions de compliment obligat establides per aguesta lei, pes normes dictades entà desplegar-la e pera rèsta dera norma comptabla aplicabla compòrte era responsabilitat dera cooperativa, e tanben, s'ei imputabla ara sua conducta dolosa o negligenta, era responsabilitat deth director generau o eth gerent, des membres deth conselh rector e des interventors de compdes.
h) Non portar era comptabilitat exigida pera norma en vigor, o portar-la damb irregularitats qu'impedisquen de conéisher era situacion patrimoniau, financèra o de risc dera cooperativa o dera seccion de crèdit.
e) Non auer executat era baisha dera seccion de crèdit en tèrme establit per aguesta lei pr'amor de non participar en Hons cooperatiu de supòrt as seccions de crèdit, o de participar-i en ua quantia inferiora ath minim requerit.
j) Non complir es obligacions establides pes articles 11.1, 11.2 e 11.3.
Era infraccion establida per article 18.2. i se sancione damb era baisha dera seccion de crèdit deth Registre generau de cooperatives.
Era presentacion d'un plan entà retornar as sòns titulars es saldos creditors dera seccion de crèdit damb era sua baisha registrau pòt comportar era suspension des mesures sancionadores de responsabilitat des infraccions detectades, de resultes deth compliment deth plan.
Eth compliment efectiu deth plan presentat, sense prejudici economic entara cooperativa ne entàs titulars nomentadi, determine, se pertòque, era remission des sancions administratives qu'agen corresponut as responsables.
b) Era continuitat dera activitat agrària dera cooperativa.
Sense prejudici dera sancion que correspone imposar ara cooperativa, s'eth responsable dera infraccion, pera comission d'ua conducta dolosa o negligenta, ei eth director generau o gerent, er interventor de compdes o un membre deth conselh rector dera cooperativa, cada subjècte responsable a d'èster sancionat individuaument damb ua multa.
Eth Hons s'a de gestionar en tot procurar era sauvagarda dera valor des aportacions que i hèn es cooperatives damb seccion de crèdit entà neurir-lo.
Era designacion s'a de publicar en Diari Oficial de la Generalitat de Catalunya.
Es estatuts sociaus dera cooperativa de dusau grad administradora deth Hons an d'includir es clausules següentes:
Es cooperatives sòcies dera cooperativa de dusau grad administradora deth Hons an de representar era majoria des saldos creditors constituïdi as seccions de crèdit des cooperatives damb relacion a d'autes cooperatives de dusau grad similares.
Era comission delegada ei constituïda pes membres següents:
d) Cinc representants des cooperatives damb seccions de crèdit, designadi pera assemblada generau dera cooperativa administradora.
Eth Hons cooperatiu de supòrt as seccions de crèdit se constituís coma un auviatge separat damb autonomia de gestion laguens der auviatge dera cooperativa administradora.
Eth Hons se dòte damb es recorsi següents:
En autrejament de garanties e era concession d'operacions de finançament, s'an de seguir es critèris següents:
En aqueriment d'actius o passius s'an de seguir es critèris següenti:
c) Non se pòden aquerir actius crediticis que siguen en situacion de morositat o de crubament dubtós.
d) Non se pòden assumir passius que comprometen era viabilitat deth Hons cooperatiu de supòrt as seccions de crèdit.
Era cooperativa administradora a de reméter annauments ath departament competent en matèria d'economia e finances, laguens des quinze dies dempús qu'era assemblada generau les age aprovadi, ua còpia des compdes annaus auditats, sense prejudici deth compliment dera norma reguladora d'auditoria de compdes e de cooperatives.
Se modifique era letra f der apartat 3 der article 150 dera Lei 12/2015, deth 9 de junhsèga, de cooperatives, que demore redigida dera manèra següenta:
Facultats entà desplegar aguesta lei